**BASES CONCURSO #SilledaFaiNadal**

O Concello de Silleda, a través das Concellarías de Cultura e de Comercio convoca o certame *#SilledaFaiNadal*, un concurso de decoración con motivos navideños no termo municipal, que ten como obxectivos:

* Dinamizar a participación activa da veciñanza de Silleda.
* Promover e difundir a creación dun ambiente propio das datas festivas do Nadal, baseado en valores como o traballo común, a fraternidade e a cooperación.
* Por en valor o uso de materiais realizados a man, así como promover o aproveitamento de material de refugallo.
* Dar protagonismo activo á veciñanza e colectivos como fonte de desenvolvemento e intervención comunitarios.
* Fomentar tamén valores locais que queden expostos nos distintos elementos decorativos do Nadal.

**Temática**

O motivo e a temática será única e exclusivamente a decoración de Nadal, con total liberdade de creación para os participantes.

**Participantes e Categorías**

O concurso está dirixido a todas as persoas que vivan no municipio de Silleda.

Establécense dúas categorías :

* **Individual:** Poderán participar a título persoal persoas residentes en Silleda ca decoración de balcón, galerías e fachadas de edificios ou vivendas unifamiliares, sempre que as creacións sexan visibles dende o exterior.
* **Colectiva:** Comunidade de veciños, asociacións, grupos … Neste caso deberase elixir un emprazamento do que se informará previamente o Concello de Silleda no momento de realizar a inscrición.

**Condicións de participación**

* Poderán participar neste concurso todas as vivendas (fachadas, xardíns, fiestras e balcóns) sitas no termo municipal de Silleda. Será unha participación por vivenda e persoa ou asociación.
* As persoas que queiran participar deberán inscribirse no concurso, ata o día 6 de decembro, cumprimentando o modelo de inscrición que se facilitará no Concello. Deben presentarse no Rexistro Municipal (de 09:00 a 14:00 horas).
* As decoracións de balcóns e ventás deberán cumprir parámetros de seguridade para non causar prexuízos ou danos para as persoas e os bens.
* As decoracións serán visibles dende o exterior, e estar instaladas dende o 17 de decembro ata o 5 de xaneiro de 2022. Terán que estar iluminadas, de ser o caso, como mínimo ata as 22.00 horas.
* Admitiranse todo tipo de materiais para a construción da ornamentación e valoraranse especialmente a orixinalidade, deseño, iluminación, uso de ornamentos feitos a man ou con material de refugallo, así como a interculturalidade dos decorados.

Cada persoa do Xurado puntuará de 0 a 10 os traballos participantes. A suma de todos os puntos recibidos dará lugar ás persoas e agrupacións gañadoras. En caso de empate, volverase a puntuar para desempatar. Unha vez valorado polo xurado non poderá ser modificado ou manipulado (en caso de facelo quedaría excluído do concurso). O xurado reservase a potestade de interpretar, en caso de dúbida, e de ser necesario, as seguintes bases, así como de declarar deserto o concurso. Do mesmo xeito, resolverá calquera imprevisto que poida xurdir e que non este previsto nestas bases.

**Prazo de presentación**

O prazo de inscrición será dende o día 16 de novembro ata o 10 de decembro.

**Localización**

As persoas e entidades participantes enviarán ao Concello de Silleda a localización exacta con foto ou ubicación, a través do mail info@silleda.gal.

**Premios**

En cada unha das categorías establécense 3 premios:

**CATEGORÍA COLECTIVA:**

1º Premio. Vale de 700 euros para gastar no comercio/hostalería local.

2º Premio. Vale de 500 euros para gastar no comercio local/hostalería local

3º Premio. Vale de 300 euros para gastar no comercio/hostalería local local

**INDIVIDUAL:**

1º Premio. Vale de 300 euros para trocar no comercio/hostalería local

2º Premio. Vale de 175 euros para trocar no comercio /hostalería local

3º Premio. Vale de 100 euros para trocar no comercio/hostalería local

Enténdese como comercio/hostalería local calquera establecemento situado no termo municipal de Silleda.

**Xurado**

O xurado estará formado por integrantes de asociacións ou colectivos que non participen no concurso e por un representante do Concello, con voz pero sen voto, así como por un técnico municipal, que actuará como secretario/a.

**Entrega**

A resolución do concurso comunicarase, de ser posible, ao longo do mes de xaneiro. Publicarase nas redes sociais do Concello e será comunicado por chamada telefónica ás persoas e agrupacións galardoadas.

**Retirada Material**

Os colectivos con emprazamento na vía pública retirarán a decoración como máximo unha semana despois do 5 de xaneiro.

**Pago premios**

* Os colectivos ou persoas premiadas deberán entregar os tickets da compra no Concello.
* Os comercios facturarán directamente ao Concello de Silleda indicando que é dentro do concurso #Silleda fainadal# e o nome do colectivo ou persoa que mercou.